Baie rustig. Perfek geleë vir dié wat stilte en branders wil ervaar. Professionele diens en die ontbyt was goeie porsies en waarde vir geld.
Dit was ons voorreg om julle 'n bietjie te bederf. Dis juis gaste soos julle wat ons werk hier oor en oor die moeite werd maak. Kom kuier gerus weer.
Alles omtrent 138 Marine Beachfront Guesthouse spreek van kwaliteit, van die ligging met pragtige sonsondergange, die pragtig gemeubileerde kamers en leefruimtes, die badkamers mooi skoon tot die persoonlike dienservaring. Daar wag 'n glasie sjerrie of muskadel op jou na die dag se reis. Die bestuur het by voorbaat 'n ete afspraak gemaak by 'n vooraanstaande plaaslike restaurant waar die kos uit die boonste rakke was. Die ontbyt word spesiaal voorberei en was heerlik. Ons het baie welkom gevoel en die persoonlike aandag van die bestuurder en eienaar was ongewoon genotvol.
Dis vir ons baie lekker om sulke kommentaar te lees! Dis mos waarvoor ons hier is: om toe te sien dat ons gaste elke oomblik van hulle verblyf in ons pragtige dorpie geniet. Baie dankie vir die terugvoer!
Baie dankie vir jou positiewe terugvoering! Dit lyk tog vir ons of jy effens besorg is omtrent die veiligheidsaspek van die Gastehuis? Miskien is dit omdat daar geen muur rondom die huis is nie? Ons wil jou graag gerusstel: in die 9 jaar sedert die huis gebou is, het ons nog nooit enige voorval gehad nie. Snags skakel ons 'n baie volledige alarm-stelsel aan, met 'beams' reg rondom die huis. Ons het ook 'n spesiale patrolliediens van ons plaaslike sekuriteitsfirma, 3 maal per nag. Daarbenewens het ons 'n baie aktiewe Buurtwag. Al hierdie maatreëls het tot gevolg dat ons en ons gaste baie rustig snags kan slaap!
Baie, baie dankie vir jou positiewe kommentaar. Dit gee ons hele span sommer weer die moed en motivering om ons bes te probeer om 'n onvergeetlike en unieke ervaring vir elke gas te skep!